ગાંધીનગર: રાજ્યની ભાજપ સરકારની ખેડૂત વિરોધી નિતીઓને ઉજાગર કરવા અને ખેડૂતોના હિતમાં ભાજપ સરકાર જાગે તે માટે વિવિધ જિલ્લાઓમાં યોજાયેલ સરકારી કૃષિ મહોત્સવનો સ્થાનિક ખેડૂતોની સાથે રાખીને કોંગ્રેસ પક્ષ દ્વારા મોટા પાયે વિરોધ કર્યો હતો. જે અંગે ખેડૂત આગેવાન ધારાસભ્ય સર્વશ્રી રાઘવજી પટેલ, પરેશ ધાનાણી, હર્ષદ રીબડિયા અને ગુજરાત પ્રદેશ કોંગ્રેસ કિસાન સેલના ચેરમેન વિરજી ઠુમ્મરે સંયુક્ત રીતે જણાવ્યું હતું કે, ભાજપ સરકારની ખેડૂત વિરોધી નીતિના કારણે ગુજરાતનો ખેડૂત આર્થિક રીતે પાયમાલ થઈ રહ્યો છે. ત્યારે સરકારે આવા તાયફા-નાટકો બંધ કરીને ખેડૂતોને તેના હક અને અધિકાર આપવા જોઈએ તેવી માંગણી કરી છે.